กองทุนวายุภักษ์ไตรมาส2กำไร1.89พันล.
กองทุนวายุภักษ์ 1 โชว์กำไรไตรมาสสอง 1.89 พันล้านบาท ทรงตัวจากงวดเดียวกันของปีก่อน ขณะที่ 6 เดือนแรกปีนี้กำไรลดลงตามดัชนีตลาดหุ้น
5 ส.ค. 2554

กองทุนวายุภักษ์ 1 โชว์กำไรไตรมาสสอง 1.89 พันล้านบาท ทรงตัวจากงวดเดียวกันของปีก่อน ขณะที่ 6 เดือนแรกปีนี้กำไรลดลงตามดัชนีตลาดหุ้น
กองทุนรวมวายุภักษ์ หนึ่ง ประเภท ก (VAYU1)  แจ้งตลาดหลักทรัพย์ว่า กองทุนมีกำไรงวดไตรมาส 2 สิ้นสุดวันที่ 30 มิ.ย.2554 จำนวน 1,890.58 ล้านบาท กำไรต่อหน่วย 0.19 บาท จากช่วงเดียวกันของปีก่อนมีกำไรสุทธิ 1,836.48 ล้านบาท กำไรต่อหน่วย 0.18 บาท
งวดครึ่งปีแรกมีกำไรสุทธิ 6,236.67 ล้านบาท กำไรต่อหน่วย 0.62 บาท ลดลงจากช่วงเดียวกันของปีก่อนมีกำไรสุทธิ 7,949.84 ล้านบาท กำไรต่อหน่วย 0.79 บาท
น.ส.ประภา ปูรณโชติ กรรมการผู้จัดการ บริษัทหลักทรัพย์จัดการกองทุน (บลจ.) เอ็มเอฟซี ในฐานะผู้จัดการกองทุน VAYU1 กล่าวว่า งวด 6 เดือนแรกของปีนี้กองทุนมีกำไรลดลง 1,713.17 ล้านบาท หรือ 0.17 บาทต่อหน่วย เนื่องจากกองทุนมีการลดลงของกำไรจากเงินลงทุนที่ยังไม่เกิดขึ้นจริง โดยการลดลงดังกล่าวสอดคล้องกับการปรับตัวเพิ่มขึ้นของดัชนีตลาดหลักทรัพย์ในอัตราที่ลดลงเมื่อเทียบกับช่วงเดียวกันของปีก่อน